Verktøy

Verktøy eller redskap er hjelpemidler eller utstyr for å utføre bestemt arbeid for eksempel til å reparere, montere, demontere, lage, eller vedlikeholde noe med.

Lenge trodde man at evnen til å bruke redskap skilte mennesker fra dyr. Senere har man funnet primater, særlig sjimpanser, og fugler som ravn kan ta i bruk enkle ting som redskap. Mange antropologer mener at en fri tommel til å holde redskaper med og intelligens til å bruke dem har sørget for menneskeslektens utvikling.

Redskaper gir mennesket ferdigheter det ellers ikke ville hatt, som styrke til å slå en spiker inn i en vegg eller til å lage en egg skarp nok til å skjære i tre. På grunn av dette kan redskaper også benyttes som farlige våpen. Ordet redskap kommer fra lavtysk og er i slekt med det norrøne ordet reiðskapr, som betyr kamputstyr.

 Forskjellig typer verktøy 
 Bor brukes for å lage runde hull i trevirke, metaller, plast, stein og andre faste materialer. Boret er vanligvis utformet som en spiral på en stang som festes i kjeften på en borvinde eller en boremaskin.
 En dor er det en metallstang, rett eller konisk, som brukes til å konsentrere et hammerslag til et punkt eller til å presse ut noe av et hull.
 Filer er verktøy med tette kantete spor eller tenner på overflaten og vanligvis et håndtak. De brukes for å glatte ut eller kappe materialer. En rasp er en grov fil. 
 En høvel er brukes til å skjære av spon med kontrollerbar tykkelse av et materiale. Hensikten med en høvel er enten/både å gjøre en ujevn eller ru overflate jevn, eller/og å justere tykkelsen på emnet man jobber med.
 Sager brukes til å skjære i materialer (f.eks. treverk).
 Skrutrekkere eller skrujern brukes til å trekke til eller løsne skruer. 
 Tenger brukes for å endre formen på, holde eller klippe materiale. Ei  tang består av en kjeft og to håndtak.
 En meterstokk er en sammenleggbar linjal som særlig brukes som redskap for å måle avstander ved bygg- og anleggsarbeid. 
 Et vaterpass, ofte bare kalt vater, brukes til å kontrollere om flater, linjer eller gjenstander er nøyaktig vannrette eller loddrette. Vater blir særlig brukt av håndverkere, for eksempel tømrere og snekkere.
 miniatyr|De gamle jordbruksredskapene sigd og ljå
 Jordbruksredskaper
 Ljå
 Sigd
 Spade
 Bestikk og matlagingsredskaper
 Gaffel
 Kniv
 Korketrekker
 Spisepinner
 Ostehøvel
 Skje

 Referanser 

 Se også 
miniatyr|Ulike spiseredskaper
 Håndverktøy 
 Maskinverktøy
 Sager
 Trearbeidsverktøy
 Mutterkløyver

 Eksterne lenker